Krvavica - dječje odmaralište-lječilište
<s>Dječje odmaralište i lječilište, odmarališno-lječilišni arhitektonski kompleks u Krvavici, zaštićeno kulturno dobro.</s>

<s>Opis dobra 
Dječje odmaralište - lječilište u Krvavici izgrađeno je 1963. – 1964. za potrebe liječenja i rehabilitacije djece vojnih osiguranika, usred guste borove šume na obali mora.</s><s>Projektant je Rikard Marasović.</s><s>Kružni lebdeći volumen na stupovima dominira kompleksom.</s><s>U prizemnom dijelu nalazi se polifunkcionalni prostor za odmor i igru djece „L“ oblika koji diferencira unutrašnji prostor kružnog dvorišta od prirodnog krajolika borove šume.</s><s>Gospodarsko servisni blok, funkcionalno odvojen od lječilišnog i djelomično ukopan u teren, izveden je u ortogonalnom rasteru.</s><s>Decentan postav građevine unutar šume u neposrednoj blizini morske obale, dinamična spirala kretanja koja sve prostore čini aktivnima,“lebdeća“ struktura s otvorenim prostorom u sredini koja rastvara volumen omogućavajući njegovo povezivanje s prirodom, inventivna konstrukcija i iznad svega suptilan odgovor na imaginaciju dječjeg svijeta, čine ovaj objekt izuzetnim primjerom skladnog i organičnog odnosa arhitekture, njezine funkcije i krajolika.</s><s>Riječ je o jedinstvenom primjeru moderne lječilišne arhitekture druge faze modernizma i jednom od kanonskih djela hrvatske moderne arhitekture koje je relevantno i u internacionalnom kontekstu.</s>

<s>Zaštita 
Pod oznakom Z-6385 zavedena je kao nepokretno kulturno dobro - pojedinačno, pravna statusa zaštićena kulturnog dobra, klasificirano kao "profana graditeljska baština".</s><s>Nije pod UNESCO-ovom zaštitom.</s>

<s>Recentni angažmani 
Iako je glavna zgrada zapuštenom stanju, povremeno je predmetom umjetničkih, zaštitarskih, aktivstičkih i komunalnih akcija koje nastoje oplemeniti i sačuvati prostor od propadanja.</s>

<s>Koncem listopada 2021. godine međunarodni projekta GRADOVI-BOLNICE (inspirirani lječilišnim gradovima) udruge f.act iz Graza (Austrija) u suradnji s udrugom Intermundia iz Zagreba i udrugom mART iz Makarske realizirao je dvodnevni program čišćenja, performansa, kreativnih radionica, izložbenih prezentacija, vođenih tura, ali kolektivnog odmora i okrijepe pod nazivom Liječenje lječilišta, kojeg su prenijeli lokalni i nacionalni mediji.</s><s>Udruge su najavile daljnji rad na oživljavanju objekta, medijaciji kulturne baštine i participativnog rada u zajednici.</s>

<s>Izvori</s>

<s>Vanjske poveznice</s>

<s>Zaštićena kulturna dobra Republike Hrvatske
Makarsko primorje</s>

